open-index/open-wikipedia-markdown huggingface dataset:
Бернард Маламуд

**Бернард Маламуд** (1914-1986) - американски писател со еврејско потекло.

## Животопис

## Творештво
Заедно со Филип Рот и Сол Белоу, Маламуд е еден од најголемите американски писатели со еврејско потекло. Тој е познат по своите романи и кратки раскази во кои го опишува животот на Евреите во гетата на големите градови, со осврт на тензијата во односите со другите жители, особено прикажани низ ликот на т.н. „шлемил“. За својот роман „Поправач“ ја добил Пулицеровата награда.

### Библиографија
Најважни дела на Маламуд се: 
* Помошник
* Нов живот
* Фиделмановите слики
* Станари
* Божјата милост
* Магичното буре
* Идиотите имаат предност
* Рембрантовата шапка
* Птицата-Евреин.

## Наводи

Категорија:Американски писатели
Категорија:Родени во 1914 година
Категорија:Починати во 1986 година
Категорија:Апсолвенти на универзитетот „Колумбија“
Тон Накаџима

[мини|'''Ацуши Накаџима''' или '''Тон Накаџима''' ([јапонски: 中島 敦, 5 мај 1909 - 4 декември 1942)]]
**Ацуши Накаџима** или **Тон Накаџима** (јапонски: 中島 敦, 5 мај 1909 - 4 декември 1942) - јапонски писател.

## Животопис
Тон Накаџима потекнува од семејство на писатели и познавачи на класичната кинеска книжевност. Оттука, и тој добро ги познавал кинескиот јазик и класичната кинеска книжевност. Откако дипломирал на Одделот за јапонска книжевност, тој се вработил како државен службеник на островите во Јужното Море.

## Творештво
Накаџима стекнал книжевна слава со своите кратки раскази кои се одликуваат со широка ерудиција и фантазија, која потсетува на писателот Акутагава. Неговото најпознато дело, „Светлина, ветар и соништа“ е објавено во 1942 година.

## Наводи

Категорија:Јапонски писатели
Категорија:Родени во 1909 година
Категорија:Починати во 1942 година
Третиот дел од ноќта

**Третиот дел од ноќта** (полски: *Trzecia część nocy*) - полски филм од 1971 година, во режија на Анджеј Жулавски (Andrzej Źuławski) кој е и автор на сценариото заедно со Мирослав Жулавски (Miroslaw Źuławski). Главните улоги ги толкуваат: Малгожата Браунек (Malgorzata Braunek), Лешек Телешински (Leszek Teleszynski) и Јан Новицки (Jan Nowicki).

## Синопсис
Дејството на филмот се одвива за време на Втората светска војна. Во едно село, германските војници ги убиваат жената и детето на Михал, а тој и неговиот татко успеваат да побегнат. Наскоро, Михал станува дел од движењето на отпорот, но при првата акција тој е ранет. Тој се крие во една зграда, а припадниците на Гестапо по грешка заробуваат друг човек и така Михал успева да се спаси. Притоа, тој запознава млада жена која започнува да се пораѓа. Михал ѝ помага да го роди бебето, а таа му помага нему. Михал е опседнат со жената поради тоа што му личи на неговата жена Хелена, а истовремено го гризе совеста поради судбината на нејзиниот сопруг. Жената и нејзиното бебе се сместуваат во еден манастир, и тоа во истата соба во која живеел Михал со своето семејство. Михал, пак, се вклучува во програмата за одгледување тифусни вошки од кои се произведуваат вакцини и со заработените пари им помага на жената и бебето. Најпосле, тој дознава дека нејзиниот сопруг е пренесен во една болница и оди таму за да го ослободи, но полицијата го убива.

## Наводи

Категорија:Полски филмови
Категорија:Филмови на полски јазик
Категорија:Филмови од 1971 година
Категорија:Филмови на Анджеј Жулавски
Категорија:Филмови со Јан Новицки
Категорија:Филмови со Лешек Телешински
Категорија:Филмови со Малгожата Браунек
Категорија:Филмови чие дејствие се одвива во Полска
Категорија:Филмови од 1972 година
Захар Прилепин

**Захар Прилепин** (1975) - руски писател.

## Животопис
Прилепин е роден во селото Иљинка во Рјазањската област. Дипломирал на филолошкиот факултет при Универзитетот на Нижегород. На почетокот, работел како обезбедување во ноќните клубови, физички работник, гробар, а како командант на една единица на ОМОН (одделение на полицијата за посебни намени) учествувал во војната во Чеченија. Потоа, работел како новинар.

## Творештво
Прилепин е еден од водечките руски писатели, добитник на бројни руски награди, како: „Верните синови на Русија“, „Национален бестселер“, „Супернацбест“ итн. Неговите дела се вклучени како задолжителна или препорачана литература во наставните програми на пет руски универзитети. Најпознати негови дела се: „Грев“, „Чевли полни со жешка вотка“, „Сањка“, „Дојдов од Русија“, „Патологии“ и „Црниот мајмун“.

## Наводи

Категорија:Руски писатели
Категорија:Родени во 1975 година
Категорија:Живи луѓе
Стадион Зоран Паунов

**Стадионот Зоран Паунов**, познат и по старото име **Градски стадион Велес** - фудбалски стадион со сместивост од 2.300 гледачи. Моментално на него настапува екипата на Борец 1919.

## Историја
Во јуни 2019 година, Градскиот стадион Велес бил преименуван во Стадион Зоран Паунов во чест на десетгодишнината од смртта на бившиот голман на Борец - Зоран Паунов.

## Наводи

Категорија:Спортски зданија во Велес
З
Категорија:ФК Борец (Велес)
Квалификации за Европско првенство во фудбал 2020 - група Б

**Квалификации за Европско првенство во фудбал 2020 - група Б** е една од десетте групи во склоп на квалификациите за Европското првенство 2020. Во групата се наоѓаат пет репрезентации, и се игра по Бергеров систем на натпреварување. Двете првопласирани репрезентации во групата ќе се квалификуваат на Европското првенство 2020.

## Табела

## Натпревари
Распоредот на натпреварите УЕФА го објавила истиот ден како и ждребот, кој бил одржан на 2 декември 2018 година во Даблин. Времето на одигрување на натпреварите ќе биде прикажано по CET/CEST (месното време ќе биде прикажано во заграда).

----

----

----

----

----

----

----

----

----

## Нотес


## Наводи

## Надворешни врски
*УЕФА Евро 2020, UEFA.com 
*Квалификации за УЕФА Евро 2020, UEFA.com 

Б
Павел Плоц

мини|Павел Плоц
**Павел Плоц** (); (роден во , на ) — поранешен чехословачки и чешки скијачки скокач, денешен чешки политичар. Тој има освоено два олимписки медали.

## Кариера
Павел Плоц е роден во спортско семејство. Неговиот татко, исто така именуван Павел, ја претставувал Чехословачка во биатлон на Зимските олимписки игри во 1968 година во Гренобл и 1972 година во Сапоро.

Плоц започнал со скијачки скокови на возраст од 6 години, а на 17-годишна возраст го направил своето деби во сезоната на Светскиот куп 1981/82. На 2 март 1982 година во Тауплиц  го освоил 12-то место, а на 18 март 1983 година  тој освоил сребрен медал на Светското првенство во скијање во Харахов. . Покрај освојувањето на сребрениот медал, Плоц со четвртиот скок од 181 метар, поставил нов светски рекорд. Два месеци порано, тој ја остварил својата прва победа во Светскиот куп на истото место.

Тој освоил бронзен медал на Олимписките игри во Сараево на голема и сребрен медал во Калгари на мала скокалница. На светските првенства имал две бронзени медали, во Енгелберг во 1984 и Лахти во 1989 година. Ова е додадено на бронзениот медал во Светското првенство во летови во 1985 година на леталницата во Планица.

Тој ја завршил кариерата на 15 декември 1991 година во Сапоро. Ова било под влијание на фактот дека тој не можел да се прилагоди на тогашниот нов стил на скокање во стил на V.

Од 1996 до 2002 година, тој бил член на градскиот совет на Харах. Тој не успеал да се влезе во Чешкиот парламент во 2002 година, но 4 години подоцна успеал и станал пратеник во Долниот дом како кандидат на Чешката социјалдемократска партија (ЧССД).

### Светски куп

* 2. во генерален пласман во 1988 година. 
* 3. во генералниот пласман во 1984 година. 
* 10 победи.

## Наводи

## Надворешни врски

* Резултати на Павел Плоч на мрежната страница на ФИС

Категорија:Чешки политичари
Категорија:Родени во 1964 година
Категорија:Живи луѓе
Ивањевска парохија

**Ивањевска парохија** — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Св. Ѓорѓи“ во селото Ивањевци. Парохиски свештеник е ереј Пецо Николоски.

Парохијата ги опфаќа селата: Ивањевци, Клепач, Лознани, Лопатица, Новоселани, Подино, Подмол, Свето Тодори и Трновци.

## Цркви

Ова е список на црквите во парохијата. Можно е списокот да е нецелосен.

## Поврзано
* Битолско архијерејско намесништво

## Наводи

## Надворешни врски

* Страница на Преспанско-пелагониската епархија


Категорија:Битолско архијерејско намесништво
Категорија:Парохии на МПЦ
Црква „Св. Ѓорѓи“ - Новоселани

**Црква „Св. Ѓорѓи“ - Новоселани** може да се однесува на следниве две цркви во Македонија:

* Црква „Св. Ѓорѓи“ — црква во селото Новоселани, Битолско
* Црква „Св. Ѓорѓи“ — црква во селото Новоселани, Прилепско
Мерано

**Мерано** ( UK : / m ə r ɑː n oʊ /, US : / m eɪ - /, Italian:  или **Меран** ( German:  ) е град и *општина* во Јужен Тирол, северна Италија. Општо земено, најдобро позната по своите спа центри, и се наоѓа во рамките на котлина, опкружен со планини на височина до  над морското ниво, на влезот на долината Пасиер  и Виншгау .

Во минатото, градот бил популарно место на живеење за неколку научници, литературни луѓе и уметници, меѓу кои Франц Кафка, Езра Паунд, Пол Лазарсфелд, како и царицата Елизабета од Австрија, која ја ценела нејзината блага клима .

## Име на местото

## Наводи

Категорија:Статии со микроформати hAudio
Категорија:Координати на Википодатоците
Аферим! (филм од 2015)

**„Аферим!“** — романски филм од 2015 година, во режија на Раду Јуде, кој е автор и на сценариото, заедно со Флорин Лазареску. Главните улоги ги играат: Теодор Корбан, Михај Команоју, Тома Кузин и Александру Дабижа. Филмот бил прикажан на неколку филмски фестивали при што освоил неколку награди, како: Сребрена мечка за режија на Берлинскиот фестивал и најдобар долгометражен филм на 9. Вуковарски филмски фестивал.

## Синопсис
Дејството на филмот се одвива кон крајот на XIX век. Костандин (го игра Корбан) е заптија кој е изнајмен од болјарот Јордаке (го игра Дабижа) за да го пронајде избеганиот роб Карфин (го игра Кузин). Костандин заминува во потрага по робот заедно со својот син Јоница (го игра Команоју), а патем му го пренесува своето богато искуство, давајќи му бројни совети. Најпосле, тие го наоѓаат Карфин, кој ги моли да го пуштат, правдајќи се дека не е виновен, туку вината лежи во сопругата на Јордаке која го завела. Заедно со Карфин, заптиите заробуваат и едно дете-Циганче кое подоцна го продаваат на пазар. На Јоница му паѓа жал за Карфин и го моли својто татко да го пуштат, но Костандин не попушта, зашто сака чесно да си ја врши работата. Сепак, тој му ветува на Карфин дека ќе го замоли Јордаке да го казни поблаго. Кога пристигаат во домот на Јордаке, Костандин разговара со болјарката, а таа му признава дека Карфин не е виновен за нејзиното неверство. Врз основа на тоа, Костандин го замолува Јордаке да не го мачи робот Карфин, но навредениот Јордаке го кастрира Карфин.

## Наводи

Категорија:Романски филмови
Категорија:Бугарски филмови
Категорија:Чешки филмови
Категорија:Француски филмови
Категорија:Филмови на романски јазик
Категорија:Филмови од 2015 година
Категорија:Црно-бели филмови
Категорија:Филмови на Раду Јуде
Категорија:Филмови со Теодор Корбан
Категорија:Филмови со Тома Кузин
Категорија:Филмови со Александру Дабижа
Категорија:Филмови чие дејствие се одвива во Романија
Кеплеров вносен каталог

**Кеплеров вносен каталог** ( или **KIC**) — јавно достапна база на податоцина приближно 13,2&nbsp;милиони целни ѕвезди на набљудување на Кеплеровата програма за спектрална класификација (SCP) и вселенскиот телескоп „Кеплер“.

## Преглед
Целите за спектрална анализа на потфатот се анализирани од проектот 2MASS, како и Слоунските филтри како *griz*. Кеплеровиот каталог сам по себе не е доволен за пронаоѓање на целите бидејќи само една третина од него е видлива за вселенската опсерваторија. Целосниот каталог опфаќа ѕведи со величини до 21, што дава 13,2&nbsp;милиони цели, но Кеплеровите сетилници можат да забележат само 6,5 до 4,5&nbsp;милиони од нив.

KIC е еден од малкуте сеопфатни каталози на видното поле на едно опсерваториско летало. Создаден е поради отсуството на каталози со доволно продлабочени сознанија во целното подрачје во тоа време. Во ставките на каталогот се заведуваат масата, полупречникот, делотворната температура, површинската гравитација *(log&nbsp;g)*, металичноста и црвеното замирање“.

Пример за ставка во каталогот е `KIC #10227020`. По извесно време ѕвездата покажала сигнал на премин, и со тоа е прогласена за занимливо Кеплерово тело со ознаката KOI-730.

Не сите ѕвезди во Кеплеровиот вносен каталог со планети (потврдени со премин) добиваат ознака на занимливост. Ова се должи на тоа што сигналот од преминот понекогаш го утврдуваат други екипи кои не се дел од овој потфат. Таков пример е Кеплер-78b.

Необичната светлинска крива на KIC 8462852 (озн. TYC 3162-665-1 и 2MASS J20061546+4427248) поттикнала шекулации за присуството на Дајсонова сфера поставена од некоја вонземска цивлизација.

## Поврзано
* Занимливо Кеплерово тело (KOI)
* Каталог на ѕвезди-водилки
* KIC 8462852

## Наводи

## Надворешни врски
* Кеплеров вносен каталог (SAO) 

Категорија:Кеплер (вселенско летало)
Категорија:Ѕвездени каталози
Стивенс–Џонсонов синдром

**Стивенс–Џонсонов синдром** (**СЏС**) е тип на сериозна кожна реакција. Заедно со токсичната епидермална некролиза (TEN) и Стивенс-Џонсон/токсична епидермална некролиза (SJS/TEN),  сочинуваат спектар на болести, од кои СЏС е најмалку сериозна. Еритема мултиформе претежно се смета за засебна состојба. Раните симптоми на СЏС вклучуваат треска и симптоми слични на грип.

Најчести причинители се одредени лекови како ламотригин, карбамазепин, алопуринол, сулфонамидни антибиотици и невирапин. Други причинители се инфекции со *[[Mycoplasma pneumoniae]]* и цитомегаловирус или причинителот може да остане непознат. Ризик-факторите вклучуваат ХИВ/СИДА и системски лупус еритематозус.

## Наводи

## Надворешни врски

Категорија:Кожни болести
Чешањето на седмата година (филм)

**Чешањето на седмата година** (англиски: *The Seven Year Itch*) - американски филм од 1955 година, во режија на Били Вајлдер, кој автор и на сценариото, заедно со Џорџ Акселрод (според неговата истоимена драма). Главните улоги ги играат: Мерилин Монро и Том Јуел. Филмот освоил еден „Златен глобус“ (Јулер во категоријата најдобар глумец во комедија или мјузикл).

## Синопсис
Ричард Шерман (го игра Јуел) е семеен човек кој штотуку го испратил своето семејство на летен одмор. Тогаш, случајно ја запознава убавата, млада сосетка (ја игра Монро). Тој ја кани девојката дома, каде се обидува да ја бакне. Утредента, тој повторно ја поканува девојката, која останува да спие во неговиот дом, а тој тешко се воздржува од желбата да ѝ се додворува. Меѓутоа, кога таа му кажува дека го смета за пријатен, симпатичен и привлечен маж, тој одлучува да замине кај своето семејство.

## Наводи

Категорија:Американски филмови
Категорија:Филмски комедии
Категорија:Филмови од 1955 година
Категорија:Филмови на англиски јазик
Категорија:Филмови на Били Вајлдер
Категорија:Филмови со Мерилин Монро
Категорија:Филмови со Том Јуел
КК Академија ФМП

**КК Академија ФМП** е кошаркарски клуб од Скопје, Македонија. Клубот моментално се натпреварува во Првата македонска кошаркарска лига.

## Историја
Клубот бил основан како академија во 2013 година. Во сезоната 2014/15, Академија ФМП пријавила екипа во Третата лига, која завршила на второто место и била унапредена во Втората лига. Следната сезона, сега како второлигаш, Академија ФМП завршил на последното десетто место на табелата со што отпаднал од Втората лига. Но поради пополнување на испразнети места во Втората лига, клубот бил вратен во второлигашкото друштво. Сезоната 2016/17, ФМП завршил на високото трето место. Во сезоната 2017/18, Академија била четврта во Лигата. Сезоната 2018/19 била историска за клубот. Академија го освоила првото место во Втората лига - Исток без пораз и со тоа обезбедила пласман во разигрувањето за Првата лига. Во разигрувањето Академија била поразена во финалето од МЗТ Аеродром (вториот состав), но како вицепрвак влегле во баражот за упредување против последниот прволигаш и го добиле баражот со што се квалификувале во Првата македонска лига.

## Моментален состав 2023/24
Извор:Кошаркарска федерација на Македонија  eurobasket.com

## Поврзано
* Прва македонска кошаркарска лига
* Втора македонска кошаркарска лига 
* Куп на Македонија
* Кошаркарска федерација на Македонија
* Кошарка во Македонија

## Наводи

## Надворешни врски
* Официјално мрежно место на Академија ФМП 
* Официјално мрежно место на КФМ  
* КК Академија ФМП на eurobasket.com 

Категорија:Македонски кошаркарски клубови
Категорија:Прва македонска кошаркарска лига
Зекерија Тамир

**Зекерија Тамир** или **Закарија Тамер** (2 јануари 1931, Дамаск, Сирија) - сириски писател.

## Животопис

## Творештво
Тамир се смета за еден од најдобрите арапски раскажувачи. Првата збирка раскази, „'Ржењето на белиот коњ“ ја објавил во 1960-тите во Дамаск. Иако е самоук писател, без високо образование, Тамир се истакнува со својот стил и со темите поврзани со човековото отуѓување, искористувањето на сиромашните и потчинувањето на послабите. Тамир е автор на 11 збирки раскази, неколку зборници со сатирична проза и неколку книги со детска литература. Најпознати негови дела се: „Ноевиот повик“, „Сите на колена“, Мојата невидлива другарка“, „Тигрите, десеттиот ден“, „Ќе се смееме“ итн.

## Наводи

Категорија:Сириски писатели
Категорија:Родени во 1931 година
Елена Алексиева

алт=Елена Алексиева|мини|Елена Алексиева
**Елена Алексиева** (1975, Софија, Бугарија) - бугарска писателка.

## Животопис
Алексиева е магистер по меѓународни општествени односи, а на Новиот бугарски универзитет во Софија докторирала во областа на книжевната семиотика.

## Творештво
Алексиева е авторка на поетските збирки „Јаже околу срцето“ и „Лицето на ангелот-убиец“; збирките раскази „Читателската група 31“, „Кој“, „Синдикатот на домашните миленици“; романите „Витезот, ѓаволот, смртта“, „Таа е овде“ и „Нобеловец“; и драмите „Теранеум“, „Глас“ и „Експеримент“. Исто така, таа се занимава и со преведување од англиски јазик.

## Наводи

Категорија:Бугарски писатели
Категорија:Родени во 1975 година
Хосе де ла Колина

мини|Фотографија од Хосе де ла Колина
**Хосе де ла Колина** (шпански: *José de la Colina*; 1934, Санандер, Шпанија) - шпанско-мексикански писател.

## Животопис
Де ла Колина е роден во Шпанија, но од својата шестгодишна возраст живее во Мексико.

## Творештво
Во своите дела, де ла Колина се обидува да пронајде начин како да го потисне чувството на несигурност, создавајќи паралелен свет на стварноста. Негови поважни книги се: „Дојди, сиво коњче“ и „Борба со пантерката“.

## Наводи

Категорија:Мексикански писатели
Категорија:Шпански писатели
Постојна

**Постојна** (словенечки: *Postojna;* ; ) — град во Општина Постојна, 35 километри од Трст, во југозападна Словенија. Градот е центар на општината Постојна. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.

## Историја
Познато е дека областа била населена уште од палеолитската ера поради откривањето на пештерска населба во близина на градот Постојна наречена карпесто засолниште Бетал (словенечки: *Betalov spodmol*). Градот лежи на реката Пивка. Во пишаните извори населбата првпат се споменува во 13 век, а во 1432 година станала околија. За град е прогласен во 1909 година.

Од доцниот среден век, тој бил дел од Војводството Крањска, а со тоа и дел од Хабсбуршката Монархија. Помеѓу 1918 и 1943 година беше под италијанска власт, (номинално до 1947 година) и беше дел од провинцијата Трст, под италијанското име Постумија.

## Цркви
Парохиската црква во градот е посветена на Свети Стефан и припаѓа на Коперската епархија. Во градското подрачје на Постојна, на оваа парохија припаѓаат и црквата посветена на пророкот Даниел во селото Залог и параклисот посветен на Свети Лазар на градските гробишта.

## Знаменитости
Една од главните туристички атракции на Словенија, Постојнска Јама, се наоѓа во близина на градот.

## Клима

## Поврзано
* Постојнска Јама
* Предјамски замок

## Наводи


Категорија:Општина Постојна
Категорија:Статии со микроформати hAudio
Категорија:Координати на Википодатоците
Категорија:Градови во Словенија
Штефан Раб

**Штефан Конрад Раб** () (роден на 20 октомври 1966) е Германски забавувач, комичар, музичар и поранешен водител на телевизија. Раб ја започна

својата телевизиска кариера како домаќин на комедијата „Вивазија“ во 1993 година. Тој стана добро познат во 1994 година, откако состави хит сингл, кој го измами тренерот на националниот фудбал, Берти Вогтс. Од 1999 до 2015 година, тој беше домаќин на синоќешната шоу на комедија ТВ Тотал и исто така создаде голем број други телевизиски емисии, како што се Beat the Raab и Bundesvision Song Song Contest. Во раните 2010-ти, Раб се сметаше за најмоќната германска телевизиска програма.Раб е толку познат по неговата повторлива улога како продуцент, писател и изведувач на германски записи на Евровизија на почетокот од 1998 година. Тој беше starвезда на националното претселективно шоу Беше утврден победничкиот влез на Германија на натпреварот 2010 година во Осло.



Категорија:Родени во 1966 година
Категорија:Германски музичари
Категорија:Германски комичари
Категорија:Германски водители
Категорија:Учесници на Евровизија
Селва Бакр

**Селва Бакр** (1949, Каиро, Египет) - египетска писателка.

## Животопис
Бакр најпрвин магистрирала економија, но потоа дипломирала театрологија по што станала позната театарска и филмска критичарка.

## Творештво
Во своите дела, Бакр најчесто го опишува страдањето на малиот човек од предградијата на Каиро. Најчесто главни ликови во нејзините дела се жените, скицирани со неколку потези, но доволно убедливи да ги прикажат нивните маки и стремежи. Најважни нејзини дела се: „За душата која постепено е крадена“, „Златната кочија не се качува на небото“, „Опис на славејот“, „Зајачиња“, „Како селанката меси тесто“ итн.

## Наводи

Категорија:Египетски писатели
Џовани Верга

**Џовани Верга** (италијански: *Giovanni Verga*; 1840 — 1922, Катанија, Италија) — италијански писател.
 
## Животопис
Детството и раната младост Верга ги поминал на родниот остров.

## Творештво
Верга започнал да пишува уште додека живеел во Катанија, кога ги објавил „Карбонари од планините“, „Љубовта и татковината“ и „На лагуните“. По преселбата во Фиренца, каде се дружел со Лујџи Капуано, тој ја развил теоријата на веризмот чиј основен постулат е дека обичниот настан треба да се раскаже сам по себе и да дејствува сам од себе, а писателот треба што повеќе да се оддалечи од него. Во своите дела, Верга реалистично го слика сицилијанскиот живот. Негови поважни книги се: „Љубовницата на Грамињи“ и „Живот во полињата“, „Семејството Малавоља“, „Мајсторот Дон Џезуладо“, „Селски раскази“ и „По улиците“.

## Наводи

Категорија:Италијански писатели
Категорија:Родени во 1840 година
Категорија:Починати во 1922 година
Градски стадион Гостивар

**Градски стадион Гостивар** ― фудбалски стадион со сместивост од околу 1.000 гледачи. Сопственост е на Општина Гостивар, а со него стопанисува и воедно главен корисник е ФК Гостивар. Во минатото, корисник на теренот бил првичниот ФК Гостивар.

## Историја
Во 2015 година, била започната нова трибина на стадионот.

Во јуни 2022 година, биле заменет тревникот и биле почнале градежни зафати во подтрибинскиот простор од страна на новите сопственици на ФК Гостивар.

## Галерија

Фудбалски стадион Гостивар (5).jpg|Теренот
Фудбалски стадион Гостивар (4).jpg|Трибината
Фудбалски стадион Гостивар (2).jpg|Трибината
Фудбалски стадион Гостивар (1).jpg|Билбордот на ФК Гостивар


## Наводи

Категорија:Спортски зданија во Гостивар
Категорија:Фудбалски стадиони во Македонија
Категорија:ФК Гостивар
Вировска Река

**Вировска Река** може да се однесува на:

* Вировска Река (Вирче)
* Вировска Река (Вирово)

Категорија:Појаснителни страници
Градски стадион Штип

**Градски стадион Штип** ― фудбалски стадион со сместивост од околу 4.000 гледачи. На стадионот освен средишното игралиште, има и атлетска патека околу него. Со него стопанисува Општина Штип, а главен корисник е Брегалница 2008. Во минатото, до 2008 година, корисник на теренот била првичната Брегалница.

## Историја
Во 2017 година, за време на полуфиналниот натпревар од Купот на Македонија 2016/2017 помеѓу екипите на Брегалница 2008 и Пелистер, за првпат бил одигран вечерен натпревар под рефлектори. Осветлувањето на теренот било спроведено од страна на Општина Штип, а со поддршка на ФФМ.

На 3 јуни 2017 година, во чест на Драгослав Шекуларац, бил одигран ревијален натпревар помеѓу легендите ветерани кои играле за Црвена ѕвезда и Брегалница. Играчите на Брегалница биле Коцев, Арсов (капитен), Иванов, Лазаров, Тасевски, Милосавов, Блажевски, Митев, Боров, Маџунаров, Алексовски, Тркаљинов, Томче Трајановски, Герасимов, Папаров и Маниќ. Екипата на Брегалница била предводена од Мирко Наџаков како тренер. За Црвена ѕвезда настапиле браќата Бошко и Милко Ѓуровски, Драги Канатларовски, Митко Стојковски, Илија Најдоски, Ѓоре Јовановски, Жарко Серафимовски, а дополнети и со Рајковиќ, Милош Шестиќ, Караси, Арсениевиќ, Ачимовиќ, Стојановиќ, Живковиќ, Јефтовиќ. Станислав Караси бил капитенот на Црвена ѕвезда, а екипата била предводена од самиот Драгослав Шекуларац како тренер. Како посебен гостин била легендата на Вардар и Црвена ѕвезда, Кирил Дојчиновски. Правдата ја делел Ванчо Коцев, со помошниците Мијалче Михајлов и Саше Иванов. Натпреварот завршил без победник, односно 5-5. Стрелци на головите за Брегалница биле Маџунаров, Пане Блажевски, Томче Трајановски, Ѓорги Тркалинов и Тоде Митев, додека за Црвена ѕвезда во два наврати стрелале Милко Ѓуровски и Дејан Стојановиќ, а еден гол постигнал Жарко Серафимовски.

мини|лево|220п|Западната трибина во изградба (2023 година).
Во октомври 2019 година, започнало подновувањето на играчкиот терен на стадионот. Во мај 2020 година, почнало рушењето на западната трибина.

Во јули 2020 година, во кругот на стадионот, во завршна фаза била изградбата на играчките апартмани и клупската административна зграда на Брегалница 2008. Во ноември 2020 година, биле почнати градежните активности за новата западна трибина.

## Галерија


GradskiStadionStip.png|Стадионот во 2005 година
Štip 2.JPG|Стадионот во 2010 година
Стадион Штип.jpg|Стадионот во 2017 година
Градски стадион Штип 04.jpg|Теренот
Градски стадион Штип 06.jpg|Теренот
Градски стадион Штип 08.jpg|Теренот
Градски стадион Штип 10.jpg|Теренот
Градски стадион Штип 05.jpg|Источната трибина
Градски стадион Штип 12.jpg|Источната трибина
Градски стадион Штип 21.jpg|Зградата на ФК Брегалница 2008



## Наводи

## Надворешни врски

*Градскиот Стадион Штип на football-lineups.com
*„FK Bregalnica Stip's home stadium“ на blogs.swarthmore.edu

Категорија:Спортски зданија во Штип
Категорија:Фудбалски стадиони во Македонија
Категорија:ФК Брегалница 2008
Градски стадион Македонска Каменица

**Градскиот стадион Македонска Каменица** - фудбалски стадион со сместивост од околу 2.500 гледачи. Со него стопанисува Општина Македонска Каменица, а главен корисник е Каменица Саса.

## Историја
На 13 мај 2017 година, во рамки на стадионот, била отворена таканаречената „Куќа на спортот“. Објектот претставувал спортски музеј, а истовремено служел како административна зграда на ФК Каменица Саса. Инвеститор била Општината Македонска Каменица и со помош од Рудникот Саса.

## Наводи

Категорија:Спортски зданија во Македонска Каменица
Категорија:Фудбалски стадиони во Македонија
Категорија:ФК Саса
Градски стадион Радовиш

**Градскиот стадион Радовиш** - фудбалски стадион со сместивост од околу 2.000 гледачи. Со него стопанисува Општина Радовиш, а главен корисник е Плачковица, како и Детонит Јуниор.

## Наводи

Категорија:Спортски зданија во Радовиш
Категорија:Фудбалски стадиони во Македонија
Категорија:ФК Плачковица
Догуш Балбај

мини|Догуш Балбај
**Догуш Балбај** (   ; Истанбул, 21 јануари 1989 година ) е турски кошаркар. Тој играл како плејмејкер и во моментов игра за Анадолу Ефес.

## Животопис
Тој ја започнал својата сениорска кариера во Фенербахче, каде го направил своето деби во сезоната 2004/05. Тој исто така ја спроведил следната 2005/06 година сезона во овој клуб по што заминал во Соединетите држави . Тој учел во средното училиште  и после тоа играл  кошарка на Универзитетот во Тексас од 2008 до 2011 година. Откако не бил избран во НБА драфт во 2011 година, се вратил на турската кошарка и потпишал за Анадолу Ефес. Со нив освоил два Купа во Турција и Супер купови.

Играл со турската репрезентација на два Европски првенства - 2013 година и 2017 година.

## Успеси

### Клуб

* **Анадолу Ефес** : 
** Турско првенство (1): 2018/19. 
** Куп на Турција (2): 2015, 2018 година. 
** Супер куп на Турција (2): 2015, 2018 година.

### Претставник

* Европско првенство до 16 години : 2005 година.
* Средоземни игри : 2013 година.

## Наводи

## Надворешни врски

* Профил на мрежната страница на Евролигата

Категорија:Играчи на КК Ефес Пилсен
Категорија:Турски кошаркари
Категорија:Родени во 1989 година
Категорија:Живи луѓе
СОНЦЕ. Коалиција за Европа

**СОНЦЕ. Коалиција за Европа** - опозициската коалиција на социјалдемократските движења на Македонија, формирана врз основа на Социјалдемократски сојуз на Македонија (СДСМ) предводена од Радмила Шекеринска.

* Социјалдемократски сојуз на Македонија - Радмила Шекеринска
* Нова социјалдемократска партија - Тито Петковски
* Либерално демократска партија - Јован Манасиевски
* Либерална партија на Македонија - Стојан Андов
* Нова Алтернатива - Георги Оровчанец
* Зелена Партија на Македонија
* Партија на пензионерите на Република Македонија
* Демократски Сојуз на Власите од Македонија

На вонредните парламентарни избори во 2008 година, коалицијата „СОНЦЕ. Коалиција за Европа“ доби 23,31% од гласовите и 27 пратенички места, значително губејќи ја владејачката партија ВМРО-ДПМНЕ.

Категорија:Политички партии во Македонија
Маргарет Атвуд

20п|десно|Златен венец

**Маргарет Атвуд** (англиски: *Margaret Atwood*); (, , Канада) — канадска писателка и критичарка.

## Животопис
Маргарет Атвуд е родена во Отава, државата Онтарио, во 1939 година. Таа живее во Торонто со писателот Грем Гибсон со кого има една ќерка.

## Творештво
Атвуд е најпознатата канадска писателка, добитничка на многу награди, како што се: Букеровата награда (2000 и 2019), „Welsh Arts International“, наградата „Артур Кларк“, наградата „Франц Кафка“, „Златниот венец на Струшките вечери на поецијата“ и највисоките канадски признанија. Исто така, таа е добитничка на францускиот орден „Легија на честа“. Централни теми во нејзините дела се камерните, семејни теми, машко-женските односи, еманципацијата на жената и развојот на женското пријателство, како што е случајот во романите „Приказната на слугинката“ (*The Handmaid's Tale*), „Мачкино око“ (*Cat's Eye*), „Слепиот убиец“ (*The Blind Assassin*), „Изронување“ (*Surfacing*), „Хранливата жена“ (*The Edible Woman*), „Леди Оракл“ (*Lady Oracle*), „Животот пред човекот“ (*Life Before Man*), „Телесна повреда“ (*Bodily Harm*), „Невестата на ограбувачот“ (*The Robber Bride*) и „Алијас Грејс“ (*Alias Grace*). Во збирката раскази „Морално пореметување“ ги обработува мрачните семејни врски и постојаната борба на стегите во која на патот на созревањето се укинува себичноста и незрелоста на возрасните. Според нејзиниот роман „Приказната на слугинката“, славниот германски режисер Волфганг Шлендорф го снимил истоимениот филм. 

## Наводи

Категорија:Канадски писатели
Категорија:Носители на Орденот на Почесните придружници
Категорија:Добитници на Букеровата награда
Категорија:Членови на Кралското книжевно друштво
Категорија:Членови на Кралското друштво на Канада
Категорија:Членови на Американската академија на уметностите и науките
Категорија:Живи луѓе
Категорија:Родени во 1939 година
Категорија:Добитници на Златен венец на Струшките вечери на поезијата
Градски стадион Пехчево

**Градскиот стадион Пехчево** - фудбалски стадион со сместивост од околу 1.200 гледачи. Со него стопанисува компанијата Кит-Го, а корисник на стадионот е ФК Кит-Го. Стадионот претставува дел од спортскиот комплекс Гогов.

## Историја
Во 2016 година, била изградена нова северна трибина со сместивост од околу 1,200 седишта. Инвеститори биле Кит-Го компанијата и Хотел Гогов, односно главните спонзори на ФК Кит-Го, како и Општина Пехчево.

## Наводи

## Надворешни врски
* Официјалното мрежно место на ФК Кит-Го 

Категорија:Спортски зданија во Пехчево
Категорија:Фудбалски стадиони во Македонија
Категорија:ФК Кит-Го Пехчево
Варлам Шаламов

**Варлам Тихонович Шаламов** (1907-1982) - руски писател, поет и новинар.

## Животопис
Шаламов бил затвореник во логорот Гулаг. Во 1956 година, тој бил рехабилитиран и му било дозволено да се пресели во Москва, каде работел како дописник на книжевното списание „Москва“.

## Творештво
Своите искуства од заробеништвото во Гулаг, Шаламов ги опишал во збирката „Раскази од Колима“. Неговите логорски раскази биле прокриумчарени на Запад, каде биле издадени во 1966 година, а во Русија биле објавени како самиздат. Целосното издание на овие раскази се појавило во Лондон во 1978 година, и тоа на руски и на англиски јазик.

Неговите „Раскази од Колима“ се објавени на македонски јазик во 2011 година (од „ВиГ Зеница“).

## Наводи

Категорија:Родени во 1907 година
Категорија:Починати во 1982 година
Категорија:Починати во Москва
Категорија:Руски писатели
Категорија:Советски писатели
Категорија:Апсолвенти на Московскиот државен универзитет
Фелисберто Ернандес

**Фелисберто Ернандес** (шпански: *Felisberto Hernández*; 1902-1964) — уругвајски пијанист, писател и композитор.

## Животопис
Ернандес е роден во Монтевидео, во 1902 година. На шестгодишна возраст се запишал во католичко училиште, на деветгодишна возраст почнал да учи да свири на клавир, кога имал 15 години, веќе свирел на проекциите на немите филмови, а подоцна одржувал концерти по провинциските места.

## Творештво
Ернандес е најпознат како автор на кратки раскази. Свежината на стилот, необичните метафори и јасниот, богат јазик го прават различен од другите латиноамерикански писатели. Неговото книжевно дело е тесно поврзано со музичката кариера. Неговата најпозната книга е „Никој не ги палеше светилките“ која ги содржи неговите најпознати раскази, како: „Изгубениот коњ“, „Балкон“, „Никој не ги палеше светилките“, „Крокодил“, „Поплавената куќа“ итн.

## Наводи

Категорија:Уругвајски писатели
Категорија:Родени во 1902 година
Категорија:Починати во 1964 година
Категорија:Луѓе од Монтевидео
Јуриј Трифонов

**Јуриј Валентинович Трифонов** (руски: *Юрий Валентинович Трифонов*; 1925-1981) - руски писател.

## Животопис
Трифонов е роден во Москва, во 1925 година. Студирал на книжевниот универзитет „Горки“.

## Творештво
Трифонов е претставник на т.н. „урбан стил“ во современата руска книжевност, зашто го прикажува секојдневниот живот на градското население. Исто така, во своите дела ги обработува историските настани од времето на граѓанската војна во која учествувале татко му и стрико му. Во раната фаза од кариерата, неговиот роман „Студенти“ бил награден со Сталиновата награда. Негови поважни дела се: „Размена“, „Долго збогување“, „Старецот“, „Куќата на насипот“ и „Исчезнување“.

## Наводи

Категорија:Руски писатели
Категорија:Родени во 1925 година
Категорија:Починати во 1981 година
Категорија:Руски Евреи
Категорија:Носители на орденот „Знак на Честа“
Категорија:Добитници на Сталиновата награда
Категорија:Починати во Москва
Златна топка на ФИФА

::**'

**Златна топка на ФИФА*' () – поранешна награда која се доделувала во периодот од 2010 до 2015 година за најдобриот фудбалер на светот врз основа на гласовите на селекторите и капитените на државните репрезентации, како и спортски новинари ширум светот.
 [[Податотека:Sepp Blatter at signing of agreement creating FIFA Ballon d’Or in Johannesburg 2010-07-05 2.jpg|мини|десно|170п|[[Сеп Блатер]] ја промовира *Златната топка на ФИФА* како нова награда во јули [[2010]] година]]

Наградата била доделувана во почетокот на јануари за успеси во претходната година во склоп на гала вечерата на ФИФА кога биле доделувани и наградите за најдобра фудбалерка, женски и машки тренер, најдобрите единаесетмина, најдобриот гол, фер-плеј трофејот, претседателската награда и наградата за развој. Воспоставена во 2010 година со спојување на наградите [[Златна топка]] и [[Фудбалер на годината на ФИФА]].

Златната топка (Ballon d'Or) првпат била доделена во 1957 година од страна на француското фудбалско списание "[[Франс фудбал]]". Во изборот гласале новинарите, првично за играчи од Европа во европски клубови, потоа за сите играчи во европските клубови и на крајот, за сите фудбалери на светот. Во 1991 година ФИФА првпат ги доделила наградите за фудбалер и фудбалерска на годината. Гласале селекторите и капитените на репрезентациите. Од 2005 година двете награди ги добивале исти играчи и заради сличната намена дошло до идејата овие две признанија да се спојат во едно. Во текот на 2010 година, претседателот на ФИФА, [[Сеп Блатер]], објавил дека во соработка со „Франс фудбал“ е создадена нова награда. Последен пат наградата е доделена во 2015 година, после што повторно се доделуваат две различни награди: [[Златна топка]], која ја доделува *Франс фудбал'' и Најдобар фудбалер на ФИФА, награда која ја покренала ФИФА како наследник на наградата Фудбалер на годината на ФИФА.

## Список на добитниците

[мини|десно|250п|[Лионел Меси, четирикратен добитник на наградата]]
[мини|десно|250п|[Кристијано Роналдо, двократен добитник на наградата]]
* Освојувачи на Златната топка на „Франс фудбал“ (1956-2009)
* Освојувачи на наградата Фудбалер на годината на ФИФА (1991-2009)

### Поредок по освоени места
;Играчи

;Држави

;Клубови

## Наводи

## Надворешни врски
* Официјална страница на семрежното место на ФИФА 

Категорија:Златна топка
Категорија:Награди на ФИФА
Категорија:Фудбалски награди
Људмила Петрушевскаја

**Људмила Стефановна Петрушевскаја** (руски: *Людмила Стефановна Петрушевская*, 1938) - руска писателка.

## Животопис
Петрушевскаја е родена во Москва, во 1938 година. За време на Втората светска војна имала тешко детство, а некое време престојувала во детскиот дом во Уфа.

## Творештво
Во 1972 година, Петрушевскаја го објавила својот прв расказ „Преку полињата“, а потоа нејзините прозни дела не биле објавувани во следните 10 години. Сепак, нејзините драми („Љубов“, „Колумбина“, „Московскиот хор“) започнале да се прикажуваат во театрите во текот на 1980-тите. Нејзините дела претставуваат еден вид енциклопедија на жената, од младоста до староста: „Доживувањата на Вера“, „Приказна за Клариса“, „Ќерката на Ксенија“, „Кој е одговорен?“, „Мистика“, „Хигиена“ итн. Во 2009 година, во САД била објавена збирката раскази „Си живеела еднаш една жена која сакала да го убие соседското дете“ која списанието „Њујоркер“ ја прогласило за една од десетте најдобри книги во таа година.

## Наводи

Категорија:Руски писатели
Категорија:Родени во 1938 година
Категорија:Живи луѓе
Список на претседатели на Кралското друштво

мини|десно|160п|Грб на Кралското друштво
**Претседател на Кралското друштво** (, *PRS*) — лице кое стои на чело на Кралското друштво во Лондон и (академијатата на науките на Британија) и претседава со состаноците на неговиот совет.

По една неформална средба, Кралското друштво е основано на 28 ноември 1660&nbsp;г. од група научни дејци, со замисла да се создаде „друштво за унапредување на физичко-математичките опитни изучувања“, На 15 јули 1662&nbsp;г. друштвото добило кралска повелба, со што е признаен неговиот статут. Во основачкиот документ се вели дека прв претеседател на друштвото ќе биде Вилијам Браункер, а дека секој понатамошен претседател, по потреба, ќе се бира на денот на годишното собрание на Андреевден (30 ноември) — годишнина на друштвото.

Должностите на претседателот се опишани во втората кралска повелба, иако истата не пропишува колку време лицето може да се задржи на функцијата. Ова се должело на тоа што лицата се бирале според нивната имотна состојба и влијателност како начин на обезбедување средства. Кон средината на XIX век е решено дека претседателите мора да се бираат само на основа на научна заслуга. Почнувајќи од 1870-те е воведен обичај секој претседател да служи по пет години (со неколку исклучоци), што е горната граница на службување согласно тековниот статут на друштвото.

Претседателот има службена и друштвена улога. Во минатото бил главен (но неформален) советник на владата по научни прашања. Има улога на домаќин при посета на државни и научни делегации или поединци од странство.

Новоизрбраниот претседател стапува должност на годишнината на друштвото (30 ноември) или првиот работен ден по неа.

## Список на претседатели

## Наводи

;Литература

*


Претседатели
ФК Беса (Добри Дол, Гостиварско)

**ФК Беса** (албански: *KF Besa*) - фудбалски клуб од село Добри Дол (Гостиварско), Македонија. Беса своите натпревари ги играла на Беса Глобал Арена во своето село Добри Дол.

## Историја
ФК Беса била оформена во 1976 година. 
Во пресрет на сезоната 2018/2019, Беса која била учесник во Општинската лига Гостивар, го презела клубот Чаклани кој бил третолигаш во моментот. Со тоа новата управа на Чаклани го сменила името на клубот во Беса. 

## Актуелни играчи

## Управен одбор на ФК Беса
Со ФК Беса раководи управниот одбор.

## Надворешни врски
* ФК Беса на macedonianfootball.com
* ФК Беса на facebook.com

Категорија:Фудбалски клубови од Општински фудбалски лиги на Македонија
Травис Динер

мини|Травис Динер
**Тревис Ресторан** (   ; ИПА:   Висконсин, 1 март 1982 година ) е американско - италијански кошаркар . Тој играл како плејмејкер и во моментов игра за Ваноли Кремона .

## Животопис
Играл кошарка *на* *Универзитетот Маркет* во Милвоки за тимот „Маркет голден иглс“ во периодот од 2001 до 2005 година, каде негови соиграчи биле Двејн Вејд и Стив Новак.

Во јуни 2007 година тој се преселил во Индијана Пејсерс, каде што останал до март 2010 година. Тој имал најдобри статистики и минути во НБА лигата во првата сезона играјќи за Индијана (сезона 2007/08), кога бил почетник во третото коло на натпреварите. Од март 2010 година тој играл за Портланд Трејлблејзерс до крајот на сезоната.

Во август 2010 година, тој се префрлил во италијанскиот клуб Динамо Сасари каде минал четири сезони. Во 2014 г. со Сасари го освоил Купот на Италија, прва титула во историјата на клубот, како најкорисен играч во натпреварувањето.

Во 2013 година добил италијанско државјанство, заработувајќи право да се натпреварува за репрезентацијата на оваа земја на Европското првенство во Словенија.

Во јуни 2014 година најавил дека ја прекинува својата професионална кошаркарска кариера и ја презел функцијата директор за спорт на *Универзитетот Маркет*.

## Успеси

* **Динамо Сасари** : 
** Куп на Италија (1): 2014 година
* **Кремона Ваноли** : 
** Куп на Италија (1): 2019 година.

### Поединечно

* Највреден играч на Купот на Италија (1): 2014 година.

## Наводи

## Надворешни врски

* Профил на играч на мрежната страница на Еврокупот 

Категорија:Американски кошаркари
Категорија:Родени во 1982 година
Категорија:Живи луѓе
Танџерин Дрим

**Танџерин Дрим (Tangerine Dream)** е германски електронски музички бенд основан во 1967 година од Едгар Фрое . Групата забележала многу промени во персоналот со текот на годините, со тоа што Фрое беше единствен постојан член до неговата смрт во јануари 2015 година. Најпознати членови на групата биле нејзиното трио во средината на 70-тите години од Фрое, Кристофер Франке и Питер Бауман . Кон крајот на 1970-тите, Јоханес Шмолинг го заменил Бауман. Од смртта на Фроес во 2015 година, групата е под раководство на Торстен Кваешинг (избран наследник на Фрезе и сегашниот член на групата со најдолг стаж, придружуван во 2005 година).

Tangerine Dream се сметаат за пионери на раните денови на електрониката . Нивната работа со  Ohr label произведувала албуми кои имале клучна улога во развојот на германската музичка сцена позната како космише („космичка“). Нивните "Virgin Years", наречени така поради нивната поврзаност со Вирџин Рекордс, произвеле албуми кои дополнително ги истражуваа синтисајзерите и секвенцерите, вклучувајќи ги  *Федра* (1974) и *Rubycon* (1975). Групата, исто така, има успешна кариера компонирајќи филмски саундтракови, создавајќи над 60 албуми, во кои спаѓаат оние за филмовите *Sorcerer*, *Thief*, *Risky Business*, *The Keep*, *Firestarter*, *Legend*, *Three O'Clock High*, *Near Dark*, *Shy People* и *[[:en:Miracle Mile (film)|Miracle Mile]]*.

Од крајот на 1990-тите до 2000-тите години, Tangerine Dream продолжи да експериментира со други стилови на инструментална музика, како и електронска музика. Нивниот снимен опус е плоден, вклучувајќи и над сто албуми. Меѓу останатите проекти, тие помогнале во создавање на саундтракот за видео играта *[[Grand Theft Auto V]].* Нивната работа од средината на 1970-тите била длабоко влијателна во развојот на стилови на електронска музика како што е new age (иако самиот бенд не го сакаше терминот)  и електронската музика за танцување .

Нивниот најнов албум, *Quantum Gate* беше објавен на 29 септември 2017 година, што се совпаѓа со 50-годишнината од основањето на групата. Албумот е заснован на идеи и музички скици од основачот Едгар Фрос и го комплетираа преостанатите членови на групата.

## Наводи

Категорија:Статии со текст на јапонски
Мадам Дибари (филм од 1919)

мини|Постер
мини|Постер
***Мадам Дибари*** е германски нем филм од 1919 година за животот на Мадам Ду Бери. Филмот е во режија на Ернст Лубич а истиот е напишан од Норберт Фолк и Ханс Крли. Неговиот алтернативен наслов за дистрибуција на Соединетите држави бил ***Страст*** .

Филмот е направен е во студиото Темпелхоф во Берлин. Комплетите на филмот беа дизајнирани од уметничкиот директор Курт Рихтер .

## Улоги

* Поле Негри како мадам Дибари, Поранешната Jeanан Воберниер 
* Емил annенингс како Луј XV 
* Хари Лидке како Арманд де Фокс 
* Едуард фон Винтерстин како грофот Jeanан Дибари 
* Рајнхолд Шонцел како министер Избор 
* Елсе Берна како evеневиев де Грамонт 
* Фред Имлер како војвода од Ришелие 
* Густав Чимег како Аигулон 
* Александар Екерт како Пајлет чевлар

Категорија:Филмови од 1919 година
Категорија:Германски филмови
Ако не ние,кој?

***Ако не ние, кој?*** (     ) е германски драмски филм од 2011 година во режија на Андрес Виил,  во кој главната улога ја глуми Август Диел . Дејствието на Филмот е поставено кон крајот на 1940-тите, раните 1960-ти и на почетокот на Протестите од 1968 година .

Филмот премиерно бил прикажан во конкуренција на 61-от меѓународен филмски фестивал во Берлин и бил номиниран за Златна мечка . Веил ја освоил наградата Алфред Бауер на Берлинале. Филмот ја имал својата американска премиера на филмскиот фестивал Берлин и Отаде во Сан Франциско на 26 октомври 2011 година.

## улоги

* Август Диел како Бернард Веспер 
* Лена Лауземис како Гудрун Енслин 
* Александар Фелинг како Андреас Баадер 
* Александар Куон како Руди Дутке 
* Рајнер Бок како Вертејдигер 
* Себастијан Бломберг како Рохлер 
* Марија-Викторија Драгус како Рут Енслин 
* Томас Теми како Ватер Веспер 
* Јоаким Пол Асбак како новинар 
* Хано Кофлер како Ули Енслин 
* Хајке Ханолд-Линч како Менторин против. Г. Енслин 
* Харк Бом како Критикер 
* Имоген Когге како мутер Веспер 
* Хенриет Нагел 
* Сузана Лотар како Мутер Енслин 
* Мајкл Виттенборн како Ватер Енслин

Категорија:Филмови на германски јазик
Категорија:Филмови од 2011 година
Паул Герхард

**Пол Герхард** (12 март 1607 - 27 мај 1676 година) — германски теолог, лутерански министер и химнодист.

## Животопис

Герхард е роден во семејство од средна класа во Грфенхаичен, мал град помеѓу Хале и Витенберг . На возраст од петнаесет години, тој влегол во Фурстенсхул во Грима. Училиштето било познато по својата побожна атмосфера и строга дисциплина. Училиштето се затворило во 1626 година кога чумата дошла во Грима, но Пол остана и дипломирал од таму во 1627 година. Во јануари 1628 година се запишал на Универзитетот во Витенберг. Таму, особено наставници имале влијание врз него: Пол Рабер и Jacејкоб Мартини. И двајцата биле стабилни Лутеранци, промовирајќи ги неговите учења не само во училницата, туку во проповеди и химни. Особено, Робер често ги земал своите проповедни текстови од химни. На овој начин Герхард се научил на употреба на химна како средство за пастирска грижа и инструкции. 
[мини| Пол Герхард, посмртно портрет околу 1700 година од црквата во [Либен (Шпревалд)|Лобен (Спирвалд) ]]

Категорија:Германски поети
Категорија:Починати во 1676 година
Категорија:Родени во 1607 година